《送林邦楚秀才以书成还吴航予将北上》
明代·陈登

凤台腊尽晓霜微，芳草新年染客衣。我逐离声随北上，君将行色赋东归。

吴中斗酒闻莺醉，严濑孤帆背雁飞。若到闽中誇盛事，相逢休道故人稀。

作者简介：（1362—1428）明福建长乐人，字思孝。洪武中以儒士授罗田县丞。善文辞，工篆籀。永乐初诏能书者储翰林，登与华亭沈度、吴县滕用亨同入选。历十年始授中书舍人。登每见残碑断碣，必穷搜摩拓，审度而辨定之。有《石田吟稿》。